Source: https://myprievidza.sme.sk/c/20500503/v-jednej-miestnosti-vo-vojenskom-podniku-malo-byt-seststo-kilogramov-materialu.html
Timestamp: 2017-11-24 22:11:46+00:00

Document:
V jednej miestnosti vo vojenskom podniku malo byť šesťsto kilogramov materiálu - myprievidza.sme.sk
V jednej miestnosti vo vojenskom podniku malo byť šesťsto kilogramov materiálu
Na Okresnom súde v Prievidzi pokračovalo pojednávanie v kauze tragického výbuchu vo Vojenskom opravárenskom podniku v Novákoch.
4. apr 2017 o 15:46 TASR
Vojenský opravárenský podnik v Novákoch.(Zdroj: TASR)
PRIEVIDZA. V jednej z miestností vo Vojenskom opravárenskom podniku Nováky, kde došlo 2. marca 2007 k výbuchu, sa malo dlhodobo nachádzať šesťsto kilogramov materiálu. Vyplýva to zo znaleckého posudku Kriminalistického a expertízneho ústavu Policajného zboru, k jeho tvrdeniam sa minulý týždeň na hlavnom pojednávaní s obžalovanými na Okresnom súde v Prievidzi vyjadrovali bývalí majstri.
K doplňujúcemu vypočutiu niekdajších majstrov pristúpil súd práve predovšetkým v súvislosti s posudkom. Na pojednávaní vypovedali ako svedkovia Miroslav Barák, Martin Bobok a Jozef Slošiar. Štvrtý z majstrov, ktorý mal vypovedať, sa na súd nedostavil a piaty zomrel.
Profesionálna slepota
Podľa znaleckého posudku ústavu malo ostať v miestnosti šesťsto kilogramov materiálu a mal tam byť tak dlho, že pracovníci zabudli, že tam je. Toto množstvo Barák vo svojej výpovedi vylúčil, podľa jeho slov, ak by tam bol nejaký materiál, tak sa mal presunúť a mali si to vyriešiť zamestnanci. Obložnosť nebola prekročená, aj keby tam zostala paleta, povedal.
Bývalý majster si nevie predstaviť, že by tam bolo uložené také množstvo materiálu.
„Stopercentne by ma to vyrušovalo," podotkol. Povinnosť presúvať materiál mala podľa slov Baráka, ale aj Boboka a Slošiara, zásobovacia skupina.
V blízkosti miestnosti, ako vyplýva z posudku, sa tiež malo nachádzať aj ďalších dvestoštyridsať kilogramov zlože, teda už delaborovaného materiálu, toto miesto označili znalci aj za epicentrum výbuchu.
Bobok, zmenový majster pyrovýroby, podľa svojich slov s určitosťou nevie povedať, či sa v miestnosti nachádzalo šesťsto kilogramov materiálu.
„Ako majster na zmene som dbal na to, aby som plnil technologický plán," povedal.
Na otázku, či mohli pracovníci zabudnúť také množstvo materiálu, odpovedal, že to nevylučuje.
„Volá sa to profesionálna slepota, je možné, že som šesťsto kilogramov prehliadol," poznamenal.
Ďalších dvestoštyridsať kilogramov zlože, ako ďalej uviedol Bobok, tam mohlo zostať, ak to bolo podľa technologického postupu.
Slošiar pracoval ako majster pyrovýroby v podniku v popoludňajšej zmene deň pred tragickým výbuchom. V prípade, ak by tam bolo také množstvo materiálu, zásobovacia skupina by to podľa neho riešila a pracovala dlhšie. Množstvo šesťsto kilogramov, ako poznamenal Slošiar, je veľa, skôr ide podľa neho o šesťsto kusov a ak by to zistil, riešil by to.
„Na hlavnom pojednávaní sa opakovanými výsluchmi svedkov súd snažil, a podľa mňa veľmi dôsledne, zistiť, čo by eventuálne prichádzalo do úvahy ako základná iniciácia celého nešťastia, to znamená výbuchu. Pretože vznikajú rozdielne tvrdenia a závery medzi Kriminalistickým a expertíznym ústavom a realitou. A tú realitu práve popisujú dnešní svedkovia," uviedol jeden z obhajcov Ľubomír Hrežďovič.
Svedkovia podľa neho pripúšťajú prítomnosť takéhoto materiálu, ale ústav môže vychádzať len z hypotéz, prípadne z podkladov, ktoré získa práve z výsluchov týchto svedkov.
„Slová profesionálna slepota môžeme preložiť ako slovo rutina, čiže aj vo veľmi vysoko rizikových a nebezpečných prevádzkach dochádza k rutinnému prístupu a ten materiál tam mohol byť zložený relatívne dlhšiu dobu, než o akej uvažuje znalecký posudok," reagoval na tvrdenia jedného z majstrov Hrežďovič.
Po výpovediach svedkov sa súd zaoberal listinnými dôkazmi zo spisu. Samosudkyňa odročila pojednávanie na neurčito.
Obžalovanými z prečinu všeobecného ohrozenia v súvislosti s tragickým výbuchom vo VOP Nováky z 2. marca 2007, sú piati bývalí manažéri VOP Nováky - generálny riaditeľ VOP Jozef B. (1956), ekonomicko-obchodný riaditeľ Eduard B. (1942), technický riaditeľ Ján L. (1957), výrobný riaditeľ Ján L. (1963) a bezpečnostný technik Jozef O. (1975).
Slovák získal v Nemecku vzácnu trofej. Váži šesť kilogramov (+FOTO) 2 179
Obec poženie svojho bývalého starostu pred súd 534
Bojnický zámok chce obnoviť svoj park 357
Búrlivák v Handlovej končí, poznáme meno jeho dočasného nástupcu 239
Vianočné trhy v Prievidzi prinesú viacero noviniek. Šiatre zmiznú 221
V Handlovej začali Katarínske dni, ich súčasťou je i jarmok 144
Policajti pátrajú po mužovi z Poluvsia 106
1. Obec poženie svojho bývalého starostu pred súd 4 966
2. Vianočné trhy v Prievidzi prinesú viacero noviniek. Šiatre zmiznú 2 308
3. Slovák získal v Nemecku vzácnu trofej. Váži šesť kilogramov (+FOTO) 2 179
4. Búrlivák v Handlovej končí, poznáme meno jeho dočasného nástupcu 1 040
6. Hľadaný muž je už vo väzbe 915
2. Obec poženie svojho bývalého starostu pred súd 4 966
3. Policajti pátrajú po mužovi z Poluvsia 4 408
4. Slovák získal v Nemecku vzácnu trofej. Váži šesť kilogramov (+FOTO) 2 179
5. Hľadaný muž je už vo väzbe 2 038
8. Z čiernej Handlovej chcú urobiť zelenú. Predstavili zaujímavé riešenie 1 154
9. Búrlivák v Handlovej končí, poznáme meno jeho dočasného nástupcu 1 040

References: súd 
 súd 
 súd 
 súd 
 súd 
 súd 
 súd